বজরংবলীর মূর্তি ভাঙচুরের ঘটনায় তৃণমূলকে ফের আক্রমণ শুভেন্দুর!

ওয়েব ডেস্ক : সম্প্রতি কুলপি (Kulpi) বিধানসভায় বজরংবলীর মূর্তি ভাঙচুরের ঘটনা ঘটেছিল। সেই ঘটনায় ব্যাপক চাঞ্চল্য ছড়িয়েছিল এলাকায়। এর প্রতিবাদে নন্দীগ্রামের (Nandigram) সোনাচুড়া বাজারে বজরংবলীর ছবি সম্বলিত বেশ কিছু লাগানো হয়েছিল। তবে সেই ছবি রাতের অন্ধকারে পুলিশ খুলে নেয় বলে অভিযোগ করলেন রাজ্যের বিরোধী দলনেতা শুভেন্দু অধিকারী (Suvendu Adhikari)।

এ নিয়ে সোশাল মিডিয়ায় একটি ভিডিয়ো শেয়ার (ভিডিয়োর সত্যতা যাচাই করেনি কলকাতা টিভি) করে শুভেন্দু (Suvendu Adhikari) লিখেছেন, ‘হিন্দুদের উপর, হিন্দুদের দেবদেবীর উপর আক্রমণকারী জেহাদিদের আসল মদতদাতা কারা দেখুন। মমতা বন্দ্যোপাধ্যায়ের দলদাস পুলিশ প্রশাসন এইসব জেহাদিদের ধরতে পারেনা, কিন্তু এদের বিরুদ্ধে আওয়াজ ওঠানো, প্রতিবাদী কন্ঠের মানুষ দের জেলে পুরতে পারে, যার নমুনা রাজ্যের বিভিন্ন জায়গায় আমরা দেখেছি। এখন নতুন সংযোজন প্রতিবাদী পোষ্টার সরানো, পুলিশের এখন এটাই কাজ।’

আরও খবর : ভগবানপুরে গান গাইতে গিয়ে হেনস্তার শিকার লগ্নজিতা! গ্রেফতার অভিযুক্ত

এর পরেই তিনি লেখেন, “দক্ষিণ ২৪ পরগনার (South 24 Parganas) কুলপি বিধানসভায় প্রভু বজরংবলীর মূর্তি ভাঙচুরের প্রতিবাদে দোষীদের শাস্তি চেয়ে, হিন্দুদের একত্রিত করার আহ্বান জানিয়ে, ভাঙচুর হওয়া বজরংবলীর ছবি সম্বলিত বেশ কিছু ব্যানার হিন্দুরা নন্দীগ্রামের সোনাচুড়া বাজারে লাগিয়েছিলেন। রাতের অন্ধকারে আলো নিভিয়ে নন্দীগ্রামের তেখালি আউটপোষ্টের এসআই লুৎফর রহমানের নেতৃত্বে পুলিশ সেই ব্যানার গুলি খুলছে, শুধু তাই নয় বজরংবলীর ছবি সম্বলিত সেই ব্যানারগুলিকে রীতিমতো পা দিয়ে ভাঙা হয়েছে, ছবিগুলি ছেঁড়া হয়েছে? কাজ হয়ে যাবার পর পুলিশ আবার সেখানকার আলো জ্বালিয়ে দেয় এবং সেখান থেকে বেরিয়ে যায়।” শুভেন্দু প্রশ্ন করে আরও লেখেন, “এটা সরাসরি হিন্দুদের ভাবাবেগে আঘাত। এই ধরনের অবমাননা কি অন্য ধর্মের প্রতি মমতা পুলিশ করতে পারবে?”

শুভেন্দু আরও লিখেছেন, দিনের পর দিন হিন্দুদের ভাবাবেগে এই ধরণের আঘাত চলতে পারে না। তিনি আরও অভিযোগ করেছেন, কট্টরপন্থীদের দৌরাত্ম্যে ও তাদের পৃষ্ঠপোষকদের সমর্থনে বাংলাদেশের যে পরিণতি ঘটিয়েছে ও হিন্দুদের জন্যে যে দুর্বিষহ পরিস্থিতি সৃষ্টি হয়েছে তার অনুকরণ এখানে ঘটতে আর খুব বেশী দিন লাগবে না।

তবে এ নিয়ে যে পুলিশদের বিরুদ্ধে তিনি অভিযোগ তুলেছেন, তাঁদের তরফে এ নিয়ে কিছু জানানো হয়নি। অন্যদিকে রাজ্যের শাসকদল তৃণমূলের (TMC) তরফেও এ বিষয়ে এখনও কিছু জানানো হয়নি।

দেখুন অন্য খবর :